# Bolet de tinta

### De Viquipèdia

Bolet de tinta
Classificació científica

Regne: | Fungi
Fílum: | Basidiomycota
Classe: | Homobasidiomycetes
Ordre: | Agaricales
Família: | Coprinaceae
Gènere: | Coprinus
Espècie: | C. comatus

Nom binomial
Coprinus comatus (O.F. Müll.) Gray, 1797

? Característiques morfològiques Coprinus Comatus
ovoide | laminar | lliure | comestible amb reserves
anell | Color negra | sapròfit |
| Llegiu l'advertència abans de fer de boletaires.
Seguiu el Projecte de fongs

El bolet de tinta (Coprinus Comatus del grec koprós: fems; del llatí comatus: pelut), també anomenat Pixacà barbut, és un bolet comestible de l'ordre dels agaricals.

## [edita] Descripció

El barret fa entre 10 i 12 cm de llargària, primer cilíndric o llargament ovoide, i després campanulat, mai aplanat. És de color blanquinós amb nombroses esquames blanques o groguenques en forma de metxe. És molt trenacís i la millor manera d'arrencar-lo és fent girar el barret sobre l'eix del peu. Les làmines són molt nombroses i atapeïdes, el seu color varia des de blanc fins a rosa abans de madurar. Quan comencen a madurar les espores de les làmines s'ennegreixen, es liqüen i deixen anar un suc negre que sembla tinta. El fong adult és negrós. El peu és llarg, prim, cilíndric, separable i fistulós, de 10 a 15 cm d'alçària. De jove és blanc i flocós i quan envelleix és llis i més fosc, amb taques brunes. Porta un anell movible i també blanc. No té gaire carn, amb olor i gust suaus.

## [edita] Hàbitat

Sòl fer-se en terres remogudes, camps i prats, molt freqüent en mig de camins i els seus marges. És més freqüent en sols adobats. Surt a la primavera i a la tardor i és molt comú des del litoral fins als Pirineus.

## [edita] Gastronomia

És un bon comestible de jove fins i tot cru, quan és totalment blanc, abans que no s'ennegreixi amb la "tinta". Té un gust comparable al del xampinyó. És adequat per fregir. Un cop collit, és aconsellable de separar el peu del barret per alentir el procés de deliqüescència del barret. No és apte per dessecar, ja que es liqua molt ràpidament.

## [edita] Perill de confusió

Cal tenir en compte que és molt similar al bolet de femer, Coprinus atramentarius, que causa enrogiments i malestar general sobretot si es barrejen amb begudes alcohòliques. Fins i tot, erròneament, al bolet de tinta també se li diu bolet de femer.

## [edita] Altres imatges

Exemplar jove | Madur, amb "tinta" | Una colla | Al final del procés de deliqüescència

Obtingut de "http://ca.wikipedia.org../../../b/o/l/Bolet_de_tinta.html"

Categories: Agaricals | Bolets comestibles

##### Views

- Article
- Discussió
- Revisió actual

##### Cerca